તમામ રાજ્યોમાં કૃષિ ક્ષેત્રને મનરેગા (મહાત્મા ગાંધી નેશનલ રૂરલ એમ્પલોયમેન્ટ ગેરન્ટી સ્કીમ)માં સાંકળી લેવું જોઈએ અને તેના થકી ખેડૂતોની આવક બમણી કરવી જોઈએ એ અભિગમ સાથે નીતિ આયોગે મધ્યપ્રદેશના મુખ્યમંત્રી શિવરાજસિંહ ચૌહાણની અધ્યક્ષતામાં પાંચ રાજ્યોના મુખ્યમંત્રીઓની એક સમિતિ રચી છે. આ સમિતિ કૃષિ ક્ષેત્રે વાવણી પહેલાં અને લણણી પછીના સમયગાળામાં થતી પ્રવૃત્તિઓને મનરેગા સાથે સાંકળવા અંગે અને તે થકી ખેડૂતોની આવકમાં વૃદ્ધિ બાબતે ચકાસણી કરી વિસ્તૃત ભલમાણો સાથેનો રિપોર્ટ નીતિ આયોગને સોંપશે.